《临江仙 坐河边新楼》
清代·商景兰

水映玉楼楼上影，微风飘送蝉鸣。淡云流月小窗明。

夜阑江上桨，远寺暮钟声。

人倚阑干如画里，凉波渺渺堪惊。不知春色为谁增。

湖光摇荡处，突兀众山横。

作者简介：商景兰（1605～1676），字媚生，会稽（今浙江绍兴）人。明兵部尚书商周祚长女，抗清名臣祁彪佳妻。明末清初诗人，德才兼备，能书善画。其妹商景徽亦工诗。著有《锦囊集》（旧名《香奁集》），收诗六十七首、词九十四首、补遗诗三首、遗文一篇。陈维崧《妇人集》评曰：“会稽商夫人，以名德重一时......故玉树金闺，无不能咏，当世题目贤媛以夫人为冠。” 《幼学琼林》女子篇：“伯商仲商，时称越秀；德蓉德蕙，辉映祁家。”